b'\n_START_ARTICLE_\nMortu Nega\n_START_SECTION_\nArgument\n_START_PARAGRAPH_\nAny 1973. Diminga acompanya un grup de guerrillers camuflats que, enmig del cam\xc3\xad, recorre els matolls per a dur prove\xc3\xafments de Conakry per al front de combat, on lluita el seu marit, Sako. Es d\xc3\xb3na conta que el pa\xc3\xads que travessa \xc3\xa9s terra cremada. Hi ha mort per tots costats, per\xc3\xb2 l\'esperan\xc3\xa7a la mant\xc3\xa9 viva. En el campament on es troba Sako no t\xc3\xa9 gaire temps per a estar amb ell. Els rebels guanyen terreny amb la certesa de la vict\xc3\xb2ria._NEWLINE_1977. La guerra ha acabat. Per\xc3\xb2 no arriba a acabar veritablement. \xc3\x89s cert que, on viu Diminga, entre ll\xc3\xa0grimes, hi ha grans manifestacions d\'alegria. Per\xc3\xb2 la sequera impera, t\xc3\xa9 el marit malalt i una altra lluita comen\xc3\xa7a. Tan dura \xc3\xa9s la realitat que nom\xc3\xa9s li pot valer el poder dels d\xc3\xa9us, els vells d\xc3\xa9us de la terra._NEWLINE_La pel\xc2\xb7l\xc3\xadcula, en les paraules del seu autor, \xc3\xa9s una par\xc3\xa0bola africana. Assolida la independ\xc3\xa8ncia de les col\xc3\xb2nies i eliminat el colonialisme portugu\xc3\xa8s, la q\xc3\xbcesti\xc3\xb3 que s\'aixeca \xc3\xa9s l\'\xc3\x80frica del segle XXI. \xc3\x80frica, i \xc3\xa9s aix\xc3\xb2 el que Flora Gomes suggereix, no ser\xc3\xa0 ella mateixa sense les seves creencess, els seus mites, la seva filosofia, la seva cultura.\n_START_SECTION_\nInterpretaci\xc3\xb3\n_START_PARAGRAPH_\nL\'any 1988 en qu\xc3\xa8 es va estrenar la pel\xc2\xb7l\xc3\xadcula "no nom\xc3\xa9s es complia el 25 aniversari de la independ\xc3\xa8ncia de Guinea Bissau i l\'assassinat del seu l\xc3\xadder Am\xc3\xadlcar Cabral, \xc3\xa9s tamb\xc3\xa9 l\'any en qu\xc3\xa8 el pa\xc3\xads va ser pr\xc3\xa0cticament aniquilat per una brutal guerra civil "(Teresa Ribeiro, periodista de Voice of America). La pel\xc2\xb7l\xc3\xadcula \xc3\xa9s una "elegia, no per a les v\xc3\xadctimes de la guerra d\'alliberament, sin\xc3\xb3 per als seus supervivents."_NEWLINE_Mortu Nega s\'ha convertit en una pel\xc2\xb7l\xc3\xadcula de culte vista com que "no hi ha ideologies o moral. \xc3\x89s una hist\xc3\xb2ria d\'amor: nervi\xc3\xb3s, carnal i sensible" (Ren\xc3\xa9 Marx, Pariscope, 14 de mar\xc3\xa7 de 1990).'